Episode 001: ការវិវត្តនៃកង់ ក្នុងសង្គមមនុស្ស
Channel: Sokkean THIN
Date: 2024-03-17

ការវិវត្ដន៍នៃកង់ក្នុងសង្គមមនុស្ស

មនុស្សខុសពីសត្វ ពីព្រោះមនុស្សតែងមានភាពច្នៃប្រឌិត ការបង្កើតថ្មី និងស្វែងរករបបគំហើយថ្មីៗសម្រាប់ជំនះរាល់ឧបសគ្គដែលពួកគេជួបប្រទះ ។ នៅក្នុងនោះ កង់គឺជារបបគំហើយមួយដែលជំនួយដល់ការធ្វើដំណើររបស់មនុស្ស ពីតំបន់មួយទៅតំបន់មួយទៀត ។  កង់ត្រូវបង្កើតឡើងដំបូងក្នុងឆ្នាំ ១៨១៧ ដោយជនជាតិអាឡឺម៉ង់ឈ្មោះ Baron Karl von Drais ហើយដំបូងឡើយគេហៅវាថា ម៉ាស៊ីនសម្រាប់រត់ ក៏ព្រោះតែមនុស្សជំនាន់នោះ ប្រើវាដោយយកជើងធាក់ទៅនឹងដី ដើម្បីធ្វើជាម៉ាស៊ីនងាយតែប៉ុននោះ ។ ក្រោយមកទៀត ទើបមានការថែមឈ្នាន់សម្រាប់ធាក់នៅកង់មុខ រួចបន្ដវិវត្តន៍រហូតមកដល់បច្ចុប្បន្ននាសម័យទំនើបនេះ ។ 
នៅក្នុងវីដេអូនេះ យើងនឹងធ្វើការបកស្រាយការវិវត្តន៍របស់កង់តាមបែបវិទ្យាសាស្រ្ដ ទាក់ទងនឹងគុណសម្បត្ដិ  គុណវិបត្តិនៃការវិវត្ដនៅក្នុងដំណាក់កាលនីមួយៗ។
ដំបូងឡើយ កង់ធ្វើឡើងសម្រាប់ជំនួសពីការធ្វើដំណើរថ្មើរជើង ដោយមនុស្សគ្រាន់តែធាក់ជើងទៅនឹងដី នោះកង់វានឹងរត់ទៅមុខ ពីព្រោះការធ្វើដំណើរដោយថ្មើរជើងវាប្រើរយៈពេលយូរ និងចំណាយកម្លាំងច្រើន ជាពិសេសពេលធ្វើដំណើរក្នុងរយៈចម្ងាយឆ្ងាយ ។  ហើយមធ្យោបាយបែបនេះ មិនទាន់មានភាពងាយស្រួលនៅឡើងទេ ហើយវាអាចបណ្ដាលឱ្យមានគ្រោះថ្នាក់ទៀតផងចំពោះទីកន្លែងដែលមានកល្ខណៈដូចជាទួលខ្ពស់ៗជាដើម ។ ក្រោយមក ពួកគាត់បានច្នៃបន្ថែមឈ្នាល់សម្រាប់ធាក់នៅកង់ខាងមុខ ដើម្បីជំនួយដល់ការប្រើជើងធាក់ទៅនឹងដី ។ ប៉ុន្តែការច្នៃបែបហ្នឹង នៅតែជួបការលំបាក ដោយពួកគាត់ពិបាកក្នុងការធាក់នៅក្នុងល្បឿនលឿន ហើយមានបញ្ហាចុកជើងនៅពេលធាក់ក្នុងរយៈពេលណាមួយ និងបញ្ហាសំខាន់មួយទៀត គឺនៅពេលជិះប៉ះដុំថ្មធំៗ។ បើយើងសង្កេតពីកង់កាលជំនាន់ហ្នឹង ទំហំកង់មុខ ប៉ុនគ្នានឹងទំហំកង់ក្រោយ ទើបពួកគាត់គិតថា បើគាត់ដំឡើងអង្កត់ផ្ចិតកង់ខាងមុខឱ្យធំបន្ដិច នោះពួកគាត់នឹងចំណេញក្នុងការធាក់ ដោយធាក់កង់មុខតែមួយជុំ និងធ្វើឱ្យកង់ក្រោយវិលបានច្រើនជុំ ។ ប៉ុន្តែធ្វើបែបនេះ ពួកគាត់ត្រូវយកកន្លែងអង្គុយមកដាក់នៅខាងមុខវិញ ដើម្បីឱ្យជើងពួកគាត់មានលទ្ធភាពធាក់ដល់ ។ អត្ថប្រយោជន៍នៃកង់ធំខាងមុខគឺ មានល្បឿនលឿនជាងមុន និងមានភាពងាយស្រួល ជិះទៅរលូនជាងមុន ។ ប៉ុន្ដែ គុណវិបត្តិនោះគឺ កង់ខ្ពស់បែបនេះ ធ្វើឱ្យទីប្រជុំទម្ងន់របស់ពួកគាត់ខ្ពស់ នាំឱ្យបាត់បង់លំនឹង ងាយស្រួលក្នុងការដួល ។ ហើយបើដួលហើយ អាចបង្កជាគ្រោះថ្នាក់ អាចរហូតដល់បាត់បង់ជីវិតផងដែរ ។ ក្នុងករណីនេះ អ្នកទាំងអស់គ្នាដឹងហើយ ទីប្រជុំទម្ងន់កាន់តែខ្ពស់ កាន់តែបាត់បង់លំនឹង ប្រសិនបើយើងរក្សាល្បឿនមិនបានលឿនឬថេរ។ 
ដំណាក់កាលមានស្ពឺ និងច្រវាក់
ដំណាក់កាលដំបូងនៃការផលិតកង់ គឺគ្រាន់តែសម្រាប់ជំនួយកម្លាំង និងបំលាស់ទីលឿនជាងមុនប៉ុននោះ ។ ក្រោយមកទៀត មានការវិត្តដើម្បីឱ្យមានភាពរលូននិងល្បឿនលឿន ប៉ុន្តែប្រឈមនឹងគ្រោះថ្នាក់ខ្ពស់ ។ ដូច្នេះហើយ ការអនុវត្តទ្រឹស្ដីមេកានិចទៅក្នុងការវិវត្តរបស់កង់ ត្រូវបានចាប់ផ្ដើម ។ ប្រសិនបើយើងមានស្ពឺពីរ ដាក់ឱ្យស៊ីគ្នារួចបង្វិល ស្ពឺទាំងពីរនឹងវិលទៅតាមទិសដៅផ្ទុយគ្នា ។ ហើយបើយើងតម្លើងអង្កត់ផ្ចិតស្ពឺមួយធំជាងមុន៣ដង នោះស្ពឺដែលមានអង្កត់តូច វានឹងត្រូវវិលច្រើនជុំជាងស្ពឺដែលមានអង្កិតផ្ចិតធំ ។ អញ្ចឹងពួកគាត់បានប្ដូរពីការធាក់នៅកង់ខាងមុខ មកជាផ្គុំជាមួយកង់ខាងក្រោយ តែបើធ្វើបែបហ្នឹង នោះគាត់នឹងធាក់កង់ថយក្រោយ ។ ហើយបើជិះកង់បែបហ្នឹង សូម្បីតែខ្ញុំក៏មិនហ៊ានចេះដែរ ។ ដូច្នេះហើយ ពួកគាត់ក៏ផលិតច្រវាក់ដើម្បីធ្វើឱ្យស្ពឺគម្លាតពីគ្នា និងវិលតាមទិសដៅស្របគ្នា អាចធ្វើឱ្យពួកគាត់ជិះកង់ទៅមុខបានយ៉ាងស្រួល ទាំងល្បឿន និងរក្សាលំនឹងបានយ៉ាងល្អ ។ ឧទាហរណ៍ថា យើងមានស្ពឺពីរទំហំប៉ុនគ្នា ត្រូវបានភ្ជាប់គ្នាដោយច្រវាក់ ។ ប្រសិនបើបង្វិលស្ពឺខាងក្រោម នោះស្ពឺខាងលើនឹងរង្វិលជាមួយល្បឿនរង្វិលដូចគ្នាទៅនឹងស្ពឺខាងក្រោមដែរ ។ ប៉ុន្ដែបើយើងបង្រួមអង្កត់ផ្ចិតស្ពឺខាងលើឱ្យតូចជាងមុន៣ដង នោះល្បឿនរង្វិលរបស់វានឹងលឿនជាងមុន៣ដង ។ បញ្ហាមួយទៀតដែលជួបប្រទះនោះគឺ នៅពេលជិះកង់ឡើងចំណោទខ្ពស់ៗ នោះយើងនឹងពិបាកក្នុងការធាក់កង់ឱ្យទៅមុខណាស់ ។ ដូចគ្នាទៅនឹងការមូលខ្ចៅឬប៊ូឡុងអ៊ីចឹង បើយើងយកប្រដាប់មួលដែលមានដងខ្លី នោះយើងនឹងត្រូវចំណាយកម្លាំងច្រើនក្នុងការមួលវា ផ្ទុយមកវិញ បើយើងមានប្រើដងមួលវែង វាធ្វើឱ្យយើងងាយស្រួលមួលប៉ុន្តែត្រូវការបង្វិលយូរទម្រាំគ្រប់មួយជុំ ។ ដូច្នេះ ពួកគាត់បានកែប្រែពីស្ពឺដែលមានអង្កត់ផ្ចិតធំ មកជាស្ពឺដែលមានអង្កត់សមល្មមក្នុងការចំណាយកម្លាំង ដោះស្រាយរាល់បញ្ហាខាងលើ ។ បន្ថែមពីហ្នឹងទៅទៀត ដើម្បីដោះស្រាយបញ្ហាជិះនៅលើផ្លូវទួល និងជិះនៅលើផ្លូវរាបស្មើ ពួកគាត់បានបង្កើតប្រព័ន្ធស្ពឺច្រើន សម្រាប់ផ្លាស់ប្ដូរទៅតាមស្ថានភាពផ្លូវជាក់ស្ដែង ដើម្បីចំណេញកម្លាំងនិងពេលវេលា។ ដូច្នេះ ហើយប្រភេទកង់ដែលមានប្រព័ន្ធស្ពឺច្រើនត្រូវបានបង្កើតឡើងនៅក្នុងឆ្នាំ ១៨៩៥ ហើយមានការវិវត្តជាច្រើនដំណាក់កាលទៀតរហូតមកដល់កង់សព្វថ្ងៃនេះ ៕
------------------------
- More Video: 
🎬 របៀបរៀបចំកាលវិភាគរៀន :https://www.youtube.com/watch?v=MLvmLJKIZT0&t=36s
🎬 គ្មានលុយរៀនគួរ : https://www.youtube.com/watch?v=EfEKFEycguw
➥Follow me on:
🌍Math Website: https://mathbookcambodia.blogspot.com/
►My Facebook: https://www.facebook.com/thinsokkeankh
►Subscribe my channel : https://www.youtube.com/c/ThinSokkean
📸My Instagram : https://www.instagram.com/thin.sokkean/
►My Tweeter : https://twitter.com/SokkeanThin
►Music In This Video
🎵 Myositis - United States Marine Band : YouTube Audio Library
🎵 Violin Huasteco - Jimena Contreras : YouTube Audio Library
🎵 Sound Effect : https://pixabay.com/
► Video In This Video
🎥Pexels : https://www.pexels.com/ 
🎥 My background videos
I am free to use those music and video to get monetize.
----------------------
Credit : 
🎵 Sound Effect : https://pixabay.com/
🎥Pexels : https://www.pexels.com/